7. Intervjuu ajal on teil vaja anda oma elektrooniline sõrmejälg. Konsul küsib teilt mitmeid küsimusi, et teha kindlaks, milline viisa teie reisiks kõige  paremini sobib ja kas teil on USA seaduse järgi õigus viisa saada. Iga taotleja (välja arvatud teatud tööviisade puhul) peab olema valmis tõestama oma tugevaid sotsiaalseid, majanduslikke ja/või perekondlikke sidemeid Eestiga (või mõne muu riigiga, kuhu taotleja kavatseb tagasi tulla). Samuti peab olema valmis tõestama oma USAsse reisimise eesmärki. Selle jaoks võib taotleja intervjuule kaasa võtta lisadokumente, mida konsul vajadusel vaadata saaks.